Jätkuks eelmistele loeteludele:     gerontofiilia  seksuaalne kiindumus vanade inimeste vastu     graofiilia  naise seksuaalne sättumus, mis on suunatud raugaealisele naisele     günekofiilia  naise seksuaalne sättumus, mis on suunatud tütarlapsele     harpaksofiilia    seksuaalse erutuse tundmine röövkallaletungi korral     heterokromofiilia    sugutungi objektiks on teistsuguse nahavärviga partner     hierofiilia  inimest erutavad religioossed esemed. Näiteks masturbeeritakse ristiga või erutatakse ennast kirikupingil reite kokkusurumisega. On olnud juhtumeid, mil paar on tunginud öösel  kirikusse, et altaril seksida.     hodofiilia  seksuaalne erutus mida inimene tunneb võõrastesse paikadesse reisimisel. Sagedane reisimine erutab meeli, valmistab rõõmu ning sisustab huvitavalt aega. Võõras kohas ollakse vaba igapäevasest rutiinist ning püütakse kõike uut tundma õppida. Võimaluse korral ka armuseiklustesse laskuda. Tänapäeval on tekkinud seksiturism.     homilofiilia  seksuaalse erutuse  tundmine kõne või jutluse ajal    homöovestism   transvestismi eriliik, mis on segunenud fetišismiga. Seksuaalne rahuldus saadakse oma sugupoolele, kuid teisele inimesele kuulu­vate riiete selgapanemisega.     hügrofiilia  seksuaalse erutuse tundmine kehavedelikega kokku puutumisel     intsest  verepilastus, suguühe sugulaste vahel. Intsest on enamikus kultuurides range tabu. Loodusrahvastel on aga intsest tabu vaid siis, kui tegemist on sama tootemgrupi liikmetega. Kuna reeglina kehtib tootemgrupi piires range abielukeeld, toimuvad vahekorrad ainult erinevate tootem gruppide vahel. Lapsi loetakse sel puhul ainult emaga suguluses olevaks, nii et seksuaalsuhted isa ja tütarde vahel ei kuulu intsestitabu alla. Seega pole tootemkultuurides intsestitabu bioloogiliselt defineeritud.    Kui  sellega seoses vaadata Piibli loomislugu Moosese l. raama­tus, siis pidi Aadama ja Eeva laste vahel toimuma õdede-vendade intsest. Täiesti selgelt kirjeldatakse intsesti isa ja tütarde vahel Esimeses Moosese raamatus (19,32-38), kui Loti mõlemad tütred ühel nõul oma isa veiniga purju jootsid ning otsustasid: "...heitkem tema juurde magama, et meie oma isast sugu elus peaksime." Tütred viisid oma plaani ellu ning jootsid isa kahel järjestikusel ööl niivõrd purju, et too ei märganud, kuidas ta mõlemad tütred  kordamööda tema juures magasid.    Kreeka mütoloogias tappis Oidipus (Oidipuse kompleksile nime andja) oma isa Laiose ja abiellus oma ema Iokastega. Egiptuse vaaraodel oli õe-venna abielu püha ülesanne.     kandaulesism  ekshibitsionismi ja masohhismi kombinatsioon. Seksuaalne rahuldus saadakse oma alasti naise või partneri demonstree­rimisest teistele meestele.     kannibalism  e.  antropofaagia  tuntud paljudest varasematest kultuuridest. 1927. aastal leiti Hiinas nn. Pekingi inimese säilmed, kes oli elanud umbes pool miljonit aastat tagasi. Luude põhjal võis oletada, et ta oli tapetud ja söödud. Kannibalismi eesmärk oli ka sissetungijate kohutamine või ohvri teatud omaduste ülekandmine. Paljude suguharude mehed ei söönud mehelikkuse kaotamise hirmus naisohvreid. Kannibalism oli ka osa maagilistest rituaalidest. Vanad kreeklased ohverdasid jumalat  sümboliseeriva preestri. Ohvrit süües taheti jumalaga samastuda.    Kannibalism (hisp.) lähtub maagiast ja kujutab endast tänapäeval peaaegu väljajuuritud kommet. Nimetus kannibalism pärineb arvatavasti vääritimõistmisest. Väikeste Antillide (Guadeloupe, Martinique jt.) avastamise ajal 15. saj. lõpus hispaanlaste poolt olid nende saarte elanikud - kariibid - inimesesööjad. Hõimunimest  kariibid  said hispaanlased valesti aru, nagu oleks see  kanibid  (hisp.  canibales ).    Kannibalid söövad tooreid, keedetud või praetud inimese kehaosi (aju, südant, maksa, suguorganeid), et sisestada endasse nende elujõudu (mana).    Siinjuures tuleb vahet teha surnud või tapetud inimeste söömise taval. Loomulikul teel surnute söömise puhul on reeglina tegemist oma hõimu sugulaste või hõimukaaslastega (endokannibalism), keda süüakse seoses leinarituaalidega. Nii on näiteks Amazonase ala  craquietode  juures  forede  juures Uus-Guinea kiltmaal. Viimaste juures võis etnoloog Glasse andmete järgi ärasöödav enne oma loomulikku surma kindlaks määrata, millised sugulased tohivad tema liha süüa.    Seevastu kuulub inimeste (vaenlaste, võõraste) surmamine söö­mise eesmärgil eksokannibalismi kategooriasse, ning seda on nimetatud ka sõjakannibalismiks. Sel puhul piinati vange julmal kombel, enne kui nad surmati ja  neid söödi. Põhja-Ameerika indiaanihõimude kannibalismi jesuiidi misjonäridest pealtnägijad (1637. a.) tõendavad sellega seoses, kuidas huroonidest hõimuliikmed irokeesi vange hirmsal kombel piinasid, enne kui nad tapeti ja söödi.     kenofiilia  seksuaalse erutuse objektiks on võõras inimene. Kenofiil tunneb võõra inimesega vestlust alustades suurenenud erutust. Õnnestub tal uus tuttav kiiresti võrgutada, kaotab ta tema vastu igasuguse huvi.     klaustrofiilia  inimene tunneb seksuaalset erutust sellest, kui ta on suletud kitsasse ruumi.     klismofiilia  seksuaalse rahulduse saamine klistiirist     koreofiilia  seksuaalse erutuse tekkimine rituaaltantsudel     künofiilia  seksuaalse huvi objektiks on koer